Document ID: /roh_data/filtered/fineweb-2-filterrobots_roh.jsonl.gz/4173

A San Murezzan dessi stgars in mez milliun francs fin tar la pensiun u 92’000 francs ad onn ils proxims tschintg onns. Quai en il cas ch’il president communal en uffizi, na vegniss betg pli reelegì ils 23 da settember 2018. A Poschiavo na dessi percunter nagut en il cas ch’il capo communal actual perdess il cumbat electoral.
Differents reglaments d’indemnisaziun
La lescha communala da San Murezzan a reguard la remuneraziun da politichers è dal 1992. A maun d’ina glista è definì precis tge ch’i capita en il cas ch’in president communal na vegniss betg pli reelegì. Tut tenor vegliadetgna e durada dal temp en uffizi è l’indemnisaziun different auta.
San Murezzan, Tavau, Cuira
Las pli paucas vischnancas enconuschan in reglament sumegliant a quel da San Murezzan. A Tavau dessi in import marcantamain pli bass, numnadamain 50% da la paja e quai per in onn. Per betg pli esser vegnì reelegì a Cuira datti 64’000 francs, quai èn bun 30’000 francs damain che a San Murezzan.
RR actualitad 17:00